Dís wat Meghan vir haar verjaardag van haar pa wou hê | Netwerk24
Dís wat Meghan vir haar verjaardag van haar pa wou hê
10 Augustus 2018 17:01
Die één verjaardagpresent wat Meghan Markle, die hertogin van Sussex wat Saterdag verjaar het, graag van haar pa sou wou hê, is om op te hou om dinge oor haar in die media kwyt te raak.
Sy weier egter dat haar pa se emosionele afpersing haar manipuleer, het sy aan 'n goeie vriend gesê.
"Dis nou genoeg," het sy glo gesê en bygevoeg dat sy nie kan verstaan waarom haar pa sulke groot gate vir homself grawe nie.
Meghan, die hertogin van Sussex. Foto: WireImage
Dit kom nadat Thomas Markle gesê het dat sy beter af sou wees as hy dood was en dat almal vir haar simpatie sou hê.
Hy het ook aan die Britse Sondagkoerant Daily Mail gesê dat sy hom "harteloos" uit haar lewe gesny het.
Hy vrees glo dat hy nooit eendag Meghan en prins Harry se kinders te sien sal kry nie, berig Mail Online.
Volgens die vriend wens Meghan dat Thomas sal ophou met hierdie uitlatings in die media. "Dis die één verjaardaggeskenk wat sy van haar pa wou hê."
Die bron ná aan Meghan sê sy het geen onmiddellike planne om met haar pa kontak te maak nie.
"Eerstens is sy baie seergemaak, en tweedens kan sy hom nie vertrou om hul gesprek privaat te hou nie.
"Meghan is getrou aan haarself en pas haarself op, al beteken dit dat sy giftige verhoudinge moet vermy. Dis nie asof sy nooit weer met haar pa gaan praat nie, maar beslis nie nou nie."